# Τζιμπουτί

| Δημοκρατία του Τζιμπουτί
  جمهورية جيبوتي  *Jumhūriyyat Jībūtī* *Jamhuuriyadda Jabuuti* *République de Djibouti* |
| --- |
|

|  |  |
| --- | --- |
|  Σημαία |  Εθνόσημο |

 |
| **Εθνικό σύνθημα:** "Unité, Égalité, Paix" (Ενότητα, Ισότητα, Ειρήνη) |
| **Εθνικός ύμνος:Djibouti* Duration: 48 δευτερόλεπτα.0:48 |
|  |
| Τοποθεσία της χώρας στον κόσμοΗ θέση του Τζιμπουτί (πράσινο) |
| Πρωτεύουσακαι μεγαλύτερη πόλη | Τζιμπουτί ﻿ / ﻿ |
| Επίσημες γλώσσες | Αραβικά και Γαλλικά |
| Πολίτευμα | Ημιπροεδρικό σύστημα |
|  |
| Πρόεδρος Πρωθυπουργός | Ισμαήλ Ομάρ Γκουέλεχ Αμπντουλκαντέρ Καμίλ Μοχάμεντ |
| Ανεξαρτησία από τη Γαλλία Σύνταγμα |  27 Ιουνίου 1977 4 Σεπτεμβρίου 1992 |
| Έκταση • Σύνολο  • % Νερό  • Σύνορα Ακτογραμμή |  23.200 km2 (149η) 0,09 516 km 314 km |
| Πληθυσμός  • Εκτίμηση 2022  • Απογραφή 2000  • Πυκνότητα |  1.013.179 (160η) 460.700  43,7 κατ./km2 (174η) |
| ΑΕΠ (ΙΑΔ)  • Ολικό (2024)  • Κατά κεφαλή |  9,136 δισ. $  8.759 $  |
| ΑΕΠ (ονομαστικό)  • Ολικό (2024)  • Κατά κεφαλή |  4,257 δισ. $  4.081 $  |
| ΔΑΑ (2023) |  0,513 (175η) – χαμηλός |
| Νόμισμα | Φράγκο Τζιμπουτί (DJF) |
| Ζώνη ώρας | EAT (UTC +3) |
| Internet TLD | .dj |
| Οδηγούν στα | δεξιά |
| Κωδικός κλήσης | +253 |

Το **Τζιμπουτί** (αραβικά: *جمهورية جيبوتي*, σομαλικά: *Jabuuti*), με επίσημη ονομασία «Τζαμχουρί(γ)ια Τζιμπουτί» είναι σήμερα μια ανεξάρτητη παράλια χώρα στην ανατολική Αφρική με έκταση μόλις 23.200 τ.χλμ. και πληθυσμό 1.013.179 κατοίκους, σύμφωνα με επίσημη εκτίμηση για το 2022. Είναι η πρώην Γαλλική Σομαλία, που ανακηρύχθηκε ανεξάρτητο κράτος στις 27 Ιουνίου του 1977.

Συνορεύει με την Αιθιοπία και την Ερυθραία προς βορρά και με τη Σομαλία νοτιοανατολικά. Το υπόλοιπο της χώρας βρέχεται από την Ερυθρά θάλασσα παρά τον κόλπο του Άντεν. Στην απέναντι πλευρά της θάλασσας, και σε απόσταση 20 χιλιομέτρων από την ακτή του Τζιμπουτί, βρίσκεται η Υεμένη, στην Αραβική Χερσόνησο. Το όνομα της πρωτεύουσας είναι Τζιμπουτί. Πρόεδρος της χώρας είναι ο Ισμαήλ Ομάρ Γκουέλεχ.

Η χώρα βρίσκεται στο στενό του Μπαμπ ελ Μαντέμπ. Παρά τα οικονομικά της προβλήματα, η περιοχή βρίσκεται σε μια περιοχή στρατηγικής σημασίας για την ναυτιλία, καθώς περνάνε χιλιάδες πλοία που μεταφέρουν ενέργεια και εμπορεύματα. Ως αποτέλεσμα, η χώρα φιλοξενεί πολλές ξένες στρατιωτικές βάσεις στο έδαφος της. Η πόλη του Τζιμπουτί είναι το κύριο κέντρο της χώρας. Γύρω από αυτό απλώνεται μια άγονη περιοχή.

## Διακυβέρνηση

Η χώρα είναι ημιπροεδρική δημοκρατία, με Αρχηγό Κράτους τον εκάστοτε Πρόεδρο της Δημοκρατίας. Η θητεία του Προέδρου είναι εξαετής.

### Εκλογές

Η νομοθετική εξουσία ασκείται από την Εθνοσυνέλευση, η οποία εκλέγεται με καθολική ψηφοφορία για πέντε έτη. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

### Διοικητική διαίρεση

Το Τζιμπουτί χωρίζεται σε 6 περιφέρειες:

1. Άρτα
2. Αλί Σαμπί
3. Ντικίλ
4. Ομπόκ
5. Τζιμπουτί
6. Ταντζουρά

## Γεωγραφία

Βρίσκεται, όπως προαναφέρθηκε, στο κέρας της Αφρικής στην ανατολική Αφρική στο κόλπο του Άντεν στο στενό του Μπαμπ Ελ Μαντέμπ. Όπως και με τις γειτονικές χώρες το κλίμα της χώρας είναι άνυδρο και ερημικό με ελάχιστες βροχοπτώσεις.

Στη χώρα βρίσκεται επίσης η λίμνη Ασσάλ, μια αλμυρή λίμνη που βρίσκεται σε υψόμετρο 174 μέτρων κάτω από την επιφάνεια της θάλασσας.

## Ιστορία

Από το 1894 ως το 1977 η χώρα ήταν υπό γαλλική κατοχή με την ονομασία Γαλλική Σομαλιλάνδη. Το 1889 μερικοί Κοζάκοι υπό τον Νικολάι Ασίνοφ προσπάθησαν να διεκδικήσουν το Τζιμπουτί για τη Ρωσία στήνοντας μια αποικία στο Σαγκάλο, αλλά ένα μήνα μετά τη δημιουργία της η αποικία κατελήφθη από τους Γάλλους και το εγχείρημα έληξε. Το 1977, έπειτα από τη διεξαγωγή τριών δημοψηφισμάτων, η χώρα έγινε ανεξάρτητη από τη Γαλλία με την σημερινή της ονομασία. Πρώτος πρόεδρος της χώρας ανέλαβε ο σομαλικής καταγωγής Χασάν Γκουλέντ Απτιντόν, κυβερνώντας ως το 1999.

Γενικότερα η χώρα έχει αποτελέσει όαση σταθερότητας μπροστά στην αστάθεια και τις συγκρούσεις που μαστίζουν τις γειτονικές χώρες.

Τον Ιούνιο του 2008 κορυφώθηκε η πολύμηνη ένταση του Τζιμπουτί με την Ερυθραία στη μεθόριο των 2 χωρών.

Τον Αύγουστο του 2017 άνοιξε στο Τζιμπουτί η πρώτη κινεζική στρατιωτική βάση εκτός Κίνας. Η Κίνα διατηρεί στρατεύματα και δική της βάση στη χώρα, ενώ το ναυτικό της δραστηριοποιείται από το 2008 στη περιοχή γύρω από τη χώρα ως μέρος των διεθνών προσπαθειών για την καταπολέμηση της πειρατείας στα ανοικτά της Σομαλίας.

## Οικονομία

Τον Σεπτέμβριο του 2008 το Διεθνές Νομισματικό Ταμείο χορήγησε δάνειο ύψους 14 εκατομ. ευρώ προς την αφρικανική χώρα, για να αντιμετωπίσει τα προβλήματα που της δημιουργήθηκαν από τις αυξανόμενες τιμές των τροφίμων και του πετρελαίου.

Η χώρα, σύμφωνα με το Euronews, αντιμετωπίζει σοβαρά οικονομικά προβλήματα, μεταξύ άλλων υψηλά ποσοστά ανεργίας και φτώχειας. Είναι επίσης το επίνειο της Αιθιοπίας στον 21ο αιώνα, αλλά και πριν το 1993, όταν η Αιθιοπία είχε πρόσβαση στη θάλασσα μέσω Ερυθραίας.

Η χώρα λόγω του εδάφους και της έκτασης της δεν μπορεί να στηριχθεί οικονομικά παρά κυρίως στις υπηρεσίες. Έτσι η χώρα βασίζεται σε σημαντικό βαθμό στις ναυτιλιακές δραστηριότητες με τα ενοίκια από τις βάσεις των άλλων χωρών να προσθέτουν στην οικονομία της χώρας. Το 42% των εισαγωγών της χώρας είναι από την Κίνα, ενώ η κινέζικη Cosco διαχειρίζεται μεγάλο μέρος του εμπορικού λιμένα της πόλης. Οι εξαγωγές είναι λίγες.

## Δημογραφία

Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 66,0 έτη (63,5 έτη για τους άνδρες και 68,5 έτη για τις γυναίκες) ενώ η διάμεση ηλικία ήταν τα 24,4 έτη.

## Μεταφορές

Η οδήγηση γίνεται στα δεξιά.

## Παραπομπές

## Εξωτερικοί σύνδεσμοι